Platinumgordel stil oornag | Maroela Media
Brig. Thulane Ngubane, 'n polisiewoordvoerder, het Dinsdag bevestig dat geen verdere voorvalle intussen aangemeld is nie.
Maroela Media het Maandag berig drie mynwerkers, lede is van die vakbond NUM, is Maandag glo vermoor terwyl pogings verskerp word om 'n einde aan Amcu se voortslepende staking by platinummyne te bring. Die staking by die platinumgordel in Rustenburg in Noordwes duur nou al vierde maande lank.
Die polisie het bevestig dat een van die drie werkers met 'n skerp voorwerp doodgekap is. Die tweede man het in sy huis doodgebrand. Die derde persoon en sy vrou is glo by hul huis verwurg. Ses ander werkers is op pad werk toe met skerp voorwerpe gesteek, maar het die aanvalle oorleef.
Nagenoeg 80 000 lede van die Association of Mineworkers and Construction Union (Amcu) staak sedert 23 Januarie by Amplats, Implats en Lonmin. Hulle eis 'n intreevlaksalaris van R12 500. Onderhandelings om die staking tot 'n einde te bring het 'n dooiepunt bereik.
Die aanvalle kom te midde van pogings om 'n einde aan die staking te bring. Lonmin het gesê hy verwag dat 'n groot aantal werkers weer vandeesweek vir werk sal opdaag nadat die myngroep Amcu-leiers vermy en direk met die vuisvooswerkers onderhandel het om weer te begin werk. Die myne is bekommerd dat meer geweld kan toeneem as werkers wat nie wil staak nie, terugkeer werk toe. Die myne het 'n beroep op Amcu gedoen om verantwoordelike leierskap toe te pas.
Amcu het intussen ontken dat sy lede vir die aanvalle verantwoordelik was.
Amcu-leierskap het onlangs die myne se jongste aanbod, dat werkers teen Julie 2017 'n minimum kontantbetaling van R12 500 per maand of R150 000 per jaar sal verdien, verwerp. – SAPA
Groot skade ná grondbesetters Dinokeng se drade knip
Hoe barbaars en skokkend. Die wat wil werk moet toegelaat word om werk toe te gaan met die wete dat hul veilig is.
Nie al die mense is breindood nie. Hulle kan vir hul self dink en besluit. Dit wil voorkom of die unie namens almal wil besluite neem.